  Туспуктэм: vk.com (Илья Прозоров) Наталия Сильвестрова Вотка ёрослэн тӧроез Илья Прозоров интыужысьтыз ас мылкыдызъя кошке. 5-тӥ оштолэзе со берпуметӥ нуналзэ ужа. Со сярысь кивалтӥсь «ВКонтатке» мерлыко вотэсысь бамаз ивортӥз. « Огъя тыршеменымы ми трос уж быдэстӥмы. Мерлыко интыосты тупатӥм, гуртъёсы газ кыским, сюресъёс лэсьтӥм, вуоноысь гурт но кылдытӥм » Илья Прозоров, Вотка ёрослэн тӧроез Илья Прозоров Вотка ёрослэн тӧроез луыса  2017-тӥ арысен ужаз. Со дыр ӵоже ёросысь 28 мерлыко интыосты тупатъязы, оглом ваньмаз сямен школаосын но нылпи садъёсын укноосты воштӥзы. Ньыль школаын «Образование» йӧскалык ӵектосъя «Точка роста» центръёс усьтӥськизы. Сизьым муниципал кылдытэтъёсы чагыр эсьтӥськон вуиз. Пихтовка гурт нырысетӥез Россиын «Вуоноысь гурт» луиз. ВАТСАН Илья Прозоров водскиз 1985-тӥ арын 13-тӥ оштолэзе. 2015-тӥ арын Ижкарысь гурт возёсъя кун академиез йылпумъяз. Крестьян возёслэн кивалтӥсез но нимаз ужбергатӥсь, Бадӟым Киварысь 2 номеро баръён округъя депутат вал. Тегъёс: Воткаёрос кивалтӥсьёс Удмуртия  